
Hegyi Béla Ügyvezető

5600 Békéscsaba, Méteres-Snack Kft, Ételbár-söröző, hideg-melegkonyhai vendéglátás, rendezvényszolgáltatás
 A tanulmányút adatai: 

Cím: „Mesterek a gyakorlati képzésben” 
Helyszínek: Németország 

Szakmai látogatás: München, Erding, Rosenheim, Traustein, 

Szállás: München, Ruhpolding

Időpont: 2013. június 2-8, utazással együtt 7 nap, munkaprogram 5 nap
Munkanyelv: Német

Tanulmányút előzménye, célja:

Küldő intézmény, mint utazást szervező és lebonyolító — Békés Megyei Kereskedelmi és Iparkamara, 5600 Békéscsaba, Penza ltp.5. képviselő Tóth Zsolt titkár — felhívására Disszeminációs terv és motivációs levél elkészítését követően, szakképzési szakértői minőségben, megbízást kínált a Leonardo da Vinci Mobilitás programban való részvételre. Tanulmányút célja, a németországi szakképzési rendszer megismerése, tapasztalatok gyűjtése és értékelése után, a látottak hasznosítása. A tanulmányutat megelőzően részletes programot —menetrendet — kaptunk. Szervező, csoportos tréning keretében, valamint elektronikus tájékoztatók megküldésével, lehetőséget kínált a németországi oktatási rendszer, ezen belül a szakképzés és mesterképzési rendszer megismerésére. Fogadó intézmény —  Handwerkskammer für München und Oberbayern, Bildungszentrum Traunstein — pontosan volt informálva érkezésünkről, látogatásunk céljáról.
A tanulmányút általános értékelése:

2013. június 2. vasárnap

07.00 Elutazás Békéscsabáról autóbusszal Münchenbe. Érkezés után a szállás elfoglalása. (Hotel Atlas City Paul-Heyse-Str. 18, Ludwigsvorstadt negyed, 80336 München.) Jó hangulatú utazásban volt részünk, amelyet a szervezettség mindenképpen jellemez. Juhos János Úr a kiutazás folyamatában felolvasást tartott, valamint hang és video anyaggal segítette felkészülésünket. Tájékoztatást kaptunk a hazai oktatási és szakképzési rendszerről, előadást hallottunk a németországi szak és mesterképzésről.
2013. június 3. hétfő

Látogatás a Müncheni Építőipari Ipartestületnél (Bauinnung München –Westendstraße 179, 80686 München; http://www.bauinnung-muenchen.de/ ). Az Ipartestület szak-képzési tevékenységének, valamint németországi építőipari duális szakképzési rendszer gyakorlatának, és finanszírozási modelljének bemutatása, továbbá az Építőipari Gyakorlati Képzőközpont tanműhelyeinek megtekintése. Képzőközpont vezetője Holt Schmidt Úr —  holtschmidt@bauinnung-muenchen.de — és szakoktatója Hans Bruckner Úr — kőműves mester és technikus; bruckner@bauinnung-muenchen.de — prezentációs előadás keretében mutatta be a képzőközpont tevékenységét. Előadó kitért a modul rendszerű iskolai oktatás bemutatására, részletesen elemezte az oktatási rendszer szerkezetét, átjárhatóságát. Ezt követően megtekintettük a gyakorlati oktatás különböző szakmai helyszíneit. Képzőközpont alábbi építőipari szakmák szakmai gyakorlatának elsajátítását kínálja: 
· falazat építés, tégla, beton, cserép

· száraz építészet, gipsz, stukkó

· szigetelések (hő, hang, tűzvédelmi)
· út és padozatburkolás

· szennyvízcsatorna építés
Útburkoló és gipszstukkó szakmák tanulóit láthattuk gyakorlati feladatvégzés közben.

Képzőközpont az iskola és a tanulószerződéssel foglalkoztató munkáltató közötti szakmai kiegészítő kapocs, ahol a szakma elsajátításához szükséges kompetenciák átfogóan megismerhetők, tanulhatók és gyakorolhatók. Itt szerzik meg és gyakorolják a hallgatók azokat a szakmai ismereteket, amelyeket a munkáltató szelektív gyakorlati tevékenysége következtében saját bázisán esetleg nem végez.

Kérdésemre: Hogyan érik el, milyen motivációs eszközöket alkalmaznak, hogy a hallgatók aktívan, érdeklődően vegyenek részt a feladatok végrehajtásában?
Holt Schmidt Úr válasza: A munkáltató tanulószerződést azzal a szándékkal köt, hogy a képzést követően számít a tanulójára, terv szerint foglalkoztatási lehetőséget kínálhat szerződött tanulója számára, ezért közvetlenül érdeke, hogy a lehető legmagasabb színvonalon legyen képzett tanulója, illetve az fokozott szorgalommal vegyen részt az oktatásban. 

Kérdés: Az iskolai rendszer különböző végzettséggel, előképzettséggel rendelkezők számára biztosít szakma tanulási lehetőséget, következésképpen a szakmai oktatásban egyidejűleg a csoporton belül életkorbeli és alap felkészültségbeli különbségek adódnak. Nem okoz ez feszültséget a képzésben részt vevők között?
Hans Bruckner Úr válasza: Előre meghatározott feladatot kapnak a tanulók pl. kiviteli tervet vagy részletet, ez alapján kell végre hajtani a feladatot, oktató egyéni képességek figyelembe vétele mellett különböző mértékű segítséget nyújt. A tanulók csoportosan értékelik az elvégzett gyakorlatot. Természetesen a gyengébb képességű számára több oktatói munka szükséges, de a csoport létszáma is alacsony. Életkorbeli különbségek nem okoznak magatartásbeli feszültséget, olyan is előfordult, hogy az életkorban előrébb lévő viselkedése inkább kívánni valót hagyott maga után.  
Délután látogatás a Bajor Kézműves Kamaránál, találkozás a Müncheni és Felső-Bajorországi Kézműves Kamara képviselőivel. Dietmar Schneider Úr— Külkereskedelmi tanácsadó dietmar.schneider @ hwk-muenchen.de — prezentáció keretében bemutatta a Kamara tevékenységét, oktatásban betöltött szerepét. A kézműves kamara a szakképzett kézműves szektort tömöríti, látja el érdekképviseletüket, szolgáltat a tagok felé, tanácsadói szerepvállalással, műszaki, igazgatási, jogi ügyletekben. Széles körű képzést kínál saját korszerű oktatási képzési központjaikban. Kamara ezen túlmenően rész vesz a mesterképzésben.

Németországban a kis és közepes méretű vállalkozások magvát a Kézművesek adják. Mint egy nagy gazdasági és társadalmi csoport jelentős befolyással bír a közéletben. A német szakképzett kézműves szektor széles, differenciált. Jellemzően a különleges minőségű termékek és szolgáltatások előállítói a kézművesek. Az egyedi termékeken és megoldásokon a hangsúly, ez adja az erejét a szakképzett kézműves szektornak. A folyamatos és rugalmas alkalmazkodási képesség, illetve a kreatív megoldások révén a szektorban biztosítva van a magasan képzett szakember és a magas szakmai színvonal. A kézműves kamara ennek jegyében nyújt szolgáltatás, ad táptalajt a fejlődésnek.
Dietmar Schneider Úr előadásában ismertetőt adott a kézműves foglalkozásokról

Kézművesek foglalkozások

A kézműipari szektor Németországban több mint 130 foglalkozást tömörít az alábbi területeken:

• Építési és belső befejező szakmák

• Elektromos és fémmegmunkáló szakmák

• Fa és műanyag kézműves szakmák
• Ruházat, textil-és bőr kézműves mesterségeket

• Élelmiszer gyártás és kereskedés
• Egészségügyi és testápoló szakmák, valamint a kémiai és takarítási ágazatok
• Grafikai tervezés

Szakképzés és kézműves tovább képzés

Németországban a szakképzett kézműves szektor tagjai, szakiskolai képzés keretében kezdték meg szakmai tanulmányaikat. Maga a képzés duális rendszerű. Egyesíti a munkáltató által kínált szakmai gyakorlatot az iskolai tanulással. Munkahelyen a tanuló a képzési idő mintegy 2/3 részét tölti nem egyenletes elosztásban. Képzési idő kb. felénél köztes vizsgát tesz a „segéd” e vizsga eredményes teljesítése után segédlevéllel rendelkezik a tanuló. Három-három és fél év képzési időt követően a képzés szakmunkásvizsgával zárul. Képzések tartalmát a minisztériumok, szociális partnerek, szakmai szervezetek határozzák meg (egységes szövetségi szintű szabályozás)
Vállalati képzés kereteit munkáltatói (tanuló) szerződés tartalmazza, amelyet a kamara regisztrál, illetve folyamatában figyelemmel kíséri a képzést.
Iskolai képzés általában heti 1-2 nap, amely 8 órás oktatást jelent. Iskolai képzésben vallás, sport, kommunikáció, gazdasági, társadalmi tanulmányok megismerésére van lehetőség. Minden szakmunkás tovább képezheti magát, ezzel szisztematikus karrierépítés kínálkozhat. Mesterlevéllel rendelkezők a munkaerőpiacon széles lehetőséggel találkoznak. Mint pl. a kézműves menedzsment, szakértő, vállalkozó, menedzser, vagy a nemzetközi hírű szakemberképzésben való részvétel. A legtöbb német szövetségi állam a mesterek számára további lehetőséget kínál, hogy tanulmányait a műszaki főiskolán vagy egyetemen folytathassa.
Következő előadó Dr. Georg Scharl Úr — osztályvezető helyettes  georg.schaerl@hwk-muenchen.de — aki a szakképzés alapjait biztosító rendszert mutatta be. Ezen belül a szövetségi szabályozásról, tartományi szabályozásról, valamint a kamara, és az ipartestületek feladatáról tartott kifejezetten érdekes előadást. Előadó nagy hangsúlyt helyezett és részletesen bemutatta a mesterképzést, illetve a mesterek szakmai tudásának jelentőségét húzta alá beszédében, amely a minőségi szakmunka záloga. Kiemelte a mesterképzés a professzionális szakmai tudáson túlmenően, olyan ismeretek átadását, illetve megkövetelését — jogi, közgazdasági, szakmai stb.—foglalja magában, amely a mestert alkalmassá teszi vállalkozás vezetésére, működtetésére. Németországban törvény szabályozza a mesterlevél megszerzésének szükségességét —pl. kézműves vállalkozást e nélkül nem lehet indítani—. Németországban a szakmai képzést követően azonnal kezdhető a mesterkurzus is, amely nappali képzés keretében magas színvonalon legalább 1 éven át tart. Képzésben résztvevő maga finanszírozza a képzés költségeit. Előadásokon való részvétel fontos, hiszen a vizsga olyan tudást feltételez, amelynek elsajátítása a képzésen való részvétellel szerezhető meg.
Kérdésemre: Ha a szakképzést követően is el lehet kezdeni a mesterképzést, —gondolom nem ez az általános— mi a jellemző, átlagosan hány éves szakmai gyakorlat után vállalják a szakképzettek, hogy mesterképzésre jelentkezzenek, mestervizsgát, illetve mesterlevelet szerezzenek?
Dr. Georg Scharl Úr válasza: Átlagosan 3 év szakmában eltöltött gyakorlat letöltése után jelentkeznek mesterkurzusra a hallgatók.

Kérdésemre: Meghatározható e, hogy a mesterlevéllel „diplomával” rendelkező szakemberek hány százaléka kezd vállalkozást?

Dr. Georg Scharl Úr válasza: Nagyjából a mesterek 30 % válik vállalkozóvá. Scharl Úr válaszából kiderült, hogy a mesterlevéllel rendelkező szakembert alkalmazottként magasabb bérezés illeti meg.

Előadás végén Alexander Spitzner  projektvezető — alexander.spitzner @ hwk-muenchen.de — bemutatta az intézményt, megtekintettük a különböző szakmák mesterképzésének felkészítő műhelyeit, vizsga helyszíneit.
2013. június 4. kedd

Látogatás az Erdingi Szakiskolában. (Berufliche Oberschule Erding)

Dr.-Herbert-Weinberger-Schule Staatliche Berufsschule Erding
OStD Dieter Link, Iskolavezető (Schulleiter)
Freisinger Str. 89. 85435 Erding

Tel.:      08122 / 95435 0; Fax:      08122 / 95435 1140; E-Mail:  bs-erding@bs-ed.de
Az intézmény műszaki szakiskolaként és szakközépiskolaként működik, összesen 880 hallgatónak kínálnak tanulási, képzési lehetőséget. Ugyanakkor kisebb létszámban gazdasági fakultás és felsőfokú képzésre is van lehetőség. Az intézmény 2009-ben újult meg. Erdingi látogatásunk során, egy olyan modern komplexumot ismerhettünk meg, ahol autószerelő, autófényező, fodrász, asztalos, kőműves, szakmákat, valamint egészségügyi szakképzést is oktatnak. Az intézmény nagy területén a vendéglátós szakmák új épületrészbe kerültek. Ott tartózkodásunk idején a képzőhely adottságaihoz képest nagyon kevés diákkal találkoztunk.
Intézményvezető beszámolt, arról a célkitűzésről, hogy a szakközépiskolai képzés szakma tanulási részarányát egyre inkább növelni szándékoznak. 

Továbbutazás Ruhpoldingba, szállás elfoglalása. (Hotel zur Post**** ) 

2013. június 5. szerda

Látogatás a Müncheni és Felső-Bajorországi Kézműves Kamara Rosenheimi Oktatási Központjában, — Bildungszentrum, Rosenheim, Klepperstraße 22-24, 83026 Rosenheim. ahol az alábbi szakmákban szerveznek képzést, mesterképzést. Az intézmény ezen kívül, felnőtt képzést, levelező és on-line oktatási szolgáltatást is folytat. Tájékoztatót és bemutatást Franz Josef Stanzl — franz.stanzl@hwk-muenchen.de — műszaki oktató mester tartott
· vízvezeték, fűtés és légkondicionálás
· irodai asszisztens

· elektronika, automatizálási képzés 
· pneumatika, robottechnika, hidraulika

· elektronikai, távközlési, vagyonvédelmi rendszerek, és konferencia rendszerek

· Fodrász, amely magába foglalja a köröm építés és wellness szakismereteket is

· Gépjármű, erőgép, mezőgazdasági gépszerelő

· kőműves

· lakatos

· asztalos és ács szakmák

2013. június 6. csütörtök

Látogatás Müncheni és Felső-Bajorországi Kézműves Kamara Traunsteini Gyakorlati Képző-központjában. 

Handwerkskammer für München und Oberbayern, 
Bildungszentrum Traunstein — www.hwk-muenchen.de/traunstein — Mühlwiesen 4. 83278 Traunstein 

Max Stadler, — max.stadler@hwk-muenchen.de —  az oktatási központ vezetője
Telefon 0861 98977-24; Fax 0861 98977-22 

Max Stadler Úr részletesen bemutatta az intézmény gyakorlati képző helyeit, ahol élő munka is folyt. Bemutató végén kötetlen beszélgetést folytatunk. Érdekes volt számomra, hogy asztalos, bútorkészítő műhelyben hölgyek is dolgoztak, sőt a szakoktató is hölgy volt. Kérdés nélkül kaptunk magyarázatot: képzés részét képezi a belsőépítészet, amelyben a hölgyek ízlésvilága meghatározóbb. 
Kérdésemre: Autószerelő műhely eszközei között a legkorszerűbb diagnosztikai eszközöket látom, továbbá úgy tűnik minden eszköz rendelkezésükre áll, hogy gépjármű hibát megállapítsanak, illetve feltételezem, hogy az oktató mesterek jelenlétével el is hárítsák azt. Az intézmény ezen adottságok birtokában végeznek-e piaci szolgáltatást? Hiszen a gyakorlati feladatot nem csak mesterségesen előidézet hibák elhárításával hajtanák végre, hanem életszerűbben, a tényleges meghibásodást lehetne elhárítani.
Max Stadler Úr válasza: Noha a legmodernebb technikával rendelkezünk és magasan képzett vezető oktatók irányítása mellett színvonalas szolgáltatást is képesek lennénk nyújtani mégsem tesszük. Etikátlan lenne, hiszen az ipartestületek, — akik képzési céllal biztosítják eszközeinket,— tagjaiknak konkurenciát jelentenénk. Ezért kizárólag oktatási céllal vannak itt eszközök, azokkal a versenypiacon szolgáltatást nem végzünk.
Kérdésemre: A sikeres vizsgát tett tanulók, milyen eséllyel jelennek meg a munkaerőpiacon? Van e munkavállalási, elhelyezkedési problémájuk a fiataloknak? 

Max Stadler Úr válasza: A gyakorlati képzőhely, aki munkáltatói szerződéssel vette fel és foglalkoztatja a tanulót, azzal a szándékkal tette ezt, hogy a képzést követő sikeres vizsga után munkát állást kínáljon számára. Tehát foglalkoztatása a szakmunkásnak ilyen módon tervszerűen biztosított.
Kérdésemre: Tehát ha foglalkoztató számit a diák szakmunkájára, a frissen végzett szakmunkásnak van-e a munkáltatójával szemben munkavállalásra vonatkozó kötelezettsége, illetve másik munkahelyre elmehet-e a vizsgázott szakmunkás?

Max Stadler Úr válasza: Szerződés a képzés befejeztével megszűnik, így egyik félnek sincs a másikkal szemben kötelezettsége, ugyanakkor a tanuló esetében ez az erkölcsi és morális kérdés felvetődik. Az látható, hogy a nagyobb vállalatok — különösen az építőiparban — magasabb bérrel maguk mellé tudják vonzani a szakképzett fiatalokat.

Gondot jelent, hogy a fiatalok egyre kisebb százaléka szándékozik szakmunkás képzésben részt venni, a többség szakközépiskolai, vagy a gimnáziumi oktatást választja.

Köszönöm tájékoztatását!

Délután találkozó a Regionális Építőipari Ipartestület képviselőivel. A vállalkozók munkahelyi gyakorlati oktatásban betöltött szerepének bemutatása. Ezt követően néhány gyakorlati képzést folytató vállalkozás meglátogatása.

2013. június 7. péntek

Látogatás a Buderus cég Traunsteini Oktatási Bázisában. A cég korszerű, energiatakarékos fűtési, napkollektor és fotovoltaikus rendszereinek alkalmazási lehetőségeit mutatta be. 

2013. június 8. szombat Hazautazás autóbusszal Békéscsabára.

Összefoglaló
A németországi szakképzésben sok olyan azonossággal találkoztam, amely a hazai szakképzési, illetve tanuló foglalkoztatási rendszerrel azonos, vagy hasonlítható. Pl. 2-3 éves képzési idő, érettségi utáni, vagy 10 osztály utáni szakmatanulási lehetőség, tanulói, illetve munkáltatói szerződés és jogviszony feltétele az iskolai felvételnek és képzésnek. Ugyanakkor lényeges különbség is látható. pl. munkáltató megélhetést biztosító jövedelemmel látja el a tanulót. Amellyel egyben ösztönző hatást is gyakorolnak a fiatal segédre. Vállalkozás, képzést követően számít korábbi tanulójára. Következésképpen foglalkoztatási lehetőséget tud kínálni eredményes szakmai vizsga után a fiatal szakmunkás számára. Ez szintén ösztönző hatással bír és motiváltságot eredményez a diáknak. Méltánytalan volna ugyanakkor a különbségeket hiányosságként szembe állítani a hazai szakképzéssel, mert a hazai gazdasági adottságok és az ebből is következő gazdálkodási lehetőségek, más képzési feltételrendszert indukálnak. 
Figyelemre méltó, hogy Németországban a szakmai ipartestületek a kamara mellett jelentős feladatot kapnak a színvonalas szakemberképzésben. Különösen a mesterképzés, illetve a mester oklevél, mint a mester képzési folyamat befejezésének "diplomája" magas értékkel bír a 8 kategóriás skálán, — amely tervezett egységes rendszer — a 6.helyen deklarálná a mester oklevelet. Fontos hangsúlyozni a vállalkozás előfeltétele a mester oklevél, amely azt a biztonságot is hordozza, hogy tulajdonosa olyan felkészítésen van túl, és olyan elméleti valamint gyakorlati tudás birtokában van, hogy vállalkozást is folytathat. 
Kérdésemre kapott válasz: A mestervizsgával, illetve oklevéllel rendelkezők 30 % a vállalkozó, tehát 70 % munkaszerződéssel van foglalkoztatva. Amely a szakmunka színvonalát és a szakma iránti elköteleződést jól demonstrálja.
Tapasztalatszerzés, megismerés, kulturális program
Elsősorban az ösztönző mechanizmus érdekelt, amely segítségével a tanuló motiválható. Oktatásba bevont szakemberek milyen módszereket alkalmaznak a munkahelyeken történő gyakorlati képzés folyamán. Oktatás folyamán, mely témakörökre fordítják legtöbb időt. Mit tartanak a legfontosabbnak a tanuló képzés folyamán. – mely konkrét szakmai feladat elsajátítását tartják a legfontosabbnak. Disszeminációs tervben megfogalmazott érdeklődésemre a tárgyszerű válaszok helyett, minden válaszban az évszázados hagyományokra épülő kultúra, — amelynek részét képezi a minőségi, megbízható szakmunka— rejlik. A tradíciók és hagyományok megőrzése, a generációkat átfogó és követő permanens folyamat adja a legnagyobb erejét a kézműves szektornak. Képzésben résztvevő diák tanulmányi idejének jelentős — nagyobbik — részét munkahelyi környezetben tölti. Iskola, képzőközpont, és munkahely együttesen kínálnak komplex képzést. E helyszíneken eltöltött tanulmányi és/vagy gyakorlati képzés egy – egy helyszínen folyamatos, vagyis nem heti vagy 2 heti, hanem szakmánként eltérően, de hosszabb ciklusra van bontva. Holt Schmidt Úr az irányú véleményét magam is osztom, hatékonyabb a képzés elméleti és gyakorlati téren egyaránt, ha a folyamat kevésbé van tördelve.  
Utazásunk folyamán naponta találkozhattam saját szakmám — vendéglátás — németországi gyakorlati módszereivel. Volt lehetőségem a „háttér” megtekintésére pl. Münchenben. a Sperger család üzemeltetésében álló  Hofbräuhausban. Az egyidejűleg 4500 vendég befogadására alkalmas egyedülálló létesítményt 1589 V. Vilmos alapította. Konyha kapacitása percenként 30 adag étel tálalására alkalmas. A hagyományőrző létesítmény a bajor kultúra szerves részévé vált. Sörház önmagában olyan attrakció, amely hatalmas idegenforgalmat vonz a Bajor fővárosba. 
A Hotel Post Ruhpolding 4 csillagos szálláshelyünk generációkon átívelő családi vállalkozásként üzemel. Magas színvonalú szakmai munkát végeznek. Feladatvégzés folyamatában a legapróbb részletekre is figyelemmel vannak, amely nem csak a fizikai környezet rendben tartását jelenti. Településen tartózkodásunk alatt lehetőségünk volt a bajor kultúrára jellemző táncházi és zenei műsor megtekintésére is, amely műsoros est elsősorban a kisváros helyi lakosságának volt szervezve. Szembetűnő volt, hogy az ott tartózkodók és résztvevők a népi hagyományoknak (zene, tánc, öltözék) nemcsak a színpadias változatát nézik, hanem például öltözékükben naponta büszkén viselik, hagyományaikat széles körben meg is élik. 
Tapasztalatok megosztása a régió szintjén, a képzési szektoron belül, munkaerő-piaci szektoron belül, országos és nemzetközi szinten 

· Elsődleges célcsoport:

Képzőhelyi szinten: Minden munkatársammal, ezen belül részletes információk átadásával, azokkal, akik közvetlen feladattal is rendelkeznek a tanulók foglalkoztatásában. 

· Másodlagos célcsoport

Szakmai Kapcsolatok szintjén: Tágabb környezetemben, pedig a más munkahelyekkel partneri kapcsolatban lévő szakemberekkel, akikkel az elmúl 30 év folyamán meghatározó kollegiális és szakmai kapcsolatba kerültem és akikkel a kapcsolat jelenleg is fennáll. Kamara megbízásából szakértői feladataim végzése során a megye számos településén, azokkal a képzőhelyekkel, akikkel folyamatosan kapcsolatba kerülök.

· A BMKIK illetékességi területén megjelenő képzőhelyek munkatársaival

· Azon iskolák munkatársaival, ahonnan tanulók érkeznek gyakorlati képzőhelyünkre, akikkel rendszeres szakmai kapcsolatot ápolok:

· Harruckern János Közoktatási Intézmény

· Zwack József kereskedelmi és Vendéglátóipara Iskola

· Békés megyei Közoktatási Intézmény

· Göndöcs Benedek Középiskola Szakiskola és Kollégium

· Harmadlagos célcsoport:

Alkalmankénti kommunikáció,
· Tanuló képviseletét ellátó gondviselő, szervezet 

· rendezvényeken, 

· szakmai feladatvégzés folyamán
Utómunka, következtetés

Eszköz park, anyagellátás, csoport létszám, képzésre fordított eszközök, egy oktatóra jutó tanoncok száma, dinamikus mutatóinak összevetése után szemmel láthatóan jobbak a németországi paraméterek.

Maga a rendszer sajátos, a kézműves kultúra több száz éves hagyományaira épült.

Stabil kiegyenlített kiszámítható gazdasági alapokon nyugvó rendszerre szervezett szakképzést a munkaerő piac rugalmasan folyamatosan szabályozza az által, hogy vállalat saját szakember utánpótlására vállal a szakképzésben feladatot. A vállalati kultúra részét képezi a szakmai utánpótlás biztosítását eredményező erkölcsi kötelezettség, amely munkaerő gazdálkodás szempontjából, a vállalkozások egyenletes stabil és kiszámítható működését biztosítja. 
De meggyőződésem, hogy a hazai szakképzési rendszer keretei sokkal hatékonyabb képzési mechanizmus működésére adnak lehetőséget. A szakképzés hatékonyságának növelésére saját és meglévő lehetőségeinket kell feltárni és dinamikusabbá tenni.
Összefoglalva a szakmunkás tanulók képzésére és képzésben való aktív részvételére, olyan ösztönző mechanizmus felépítését látom szükségesnek, amelyben a szakképzésben résztvevő felek - oktató (iskolai valamint munkahelyi) és tanuló - rugalmas különbséggel találkoznak, szélső értékekkel mérhető szakmai teljesítményük alapján.
Mikró és kis vállalkozói környezetben tudatosítani szükséges azokat a meglévő lehetőségeket, amelyekkel jelenleg a közepes és nagy vállalatok jól sáfárkodnak.

Korábbi 2011.dec. 31.ig érvényes szakképzési törvény által biztosított, a szakképzési alapból finanszírozott és egy tanulóra vetített alapot terhelő kifizetés, a mikró és kis vállalkozásoknál volt a legalacsonyabb.
Ez az a szektor, amely a legtöbb munkavállalót foglalkoztatja hazánkban.

Mikrovállalkozások, egyéni vállalkozások jellemzője, hogy a döntéshozó, maga sokrétű feladatot lát el, hiszen a cég sajátossága (mérete, foglalkoztatottak száma, forgalmi adatok), hogy minden részfeladatra a céget alaposan ismerő saját szakembert nem tud foglalkoztatni. Döntési képességgel rendelkező cégvezető és/vagy vállalkozó saját szakmai munkáját, feladatát végzi a legjobban, amely — egyedi szakmai megoldások, fejlesztések újítások, rugalmasan igazodó változást követő képesség — önálló „A” halmazt képez. Vállalkozás egyéb feladatai között a marketing munka, könyvelés és adóügyi, munkaügyi szabályok, lehetőségek ismerete, jogi ismeretek, szakképzés stb. egy másik halmaz (nevezzük „B”). Illetve ma már a pályázatok önálló un. „C” halmazt képviselnek. Ez utóbbi „B” és „C” halmaz feladatai rendszerin külső vállalkozás, vagy szakértő, tanácsadó bevonásával talál megoldásra. De e feladatok elvégzésére való megbízást általában a kényszer, vagy a szükségszerűség emeli felszínre. E két halmazban ugyanakkor a vállalkozás előnyére fordítható lehetőségek vannak, amelyekről, ha a döntéshozó nem szerez tudomást, nincs információja és/vagy nem ismer fel, nem látja meg a saját vállalkozásába való adaptálás lehetőségét, akkor nem is érheti el. Ma már a pályázati lehetőségek elérése nem előnyt jelent, hanem az abban rejlő lehetőségek kihasználatlansága eredményez hátrányt. Piaci versenyben egyre inkább beárazódnak a pár évvel ezelőtt még kiugrást mutató pályázati lehetőségek.
· pályázati lehetőségek, 
· eszközfejlesztésre, 
· munkaerő foglalkoztatásra, stb
· adózási kedvezmények

· oktatásra 
· tanulóképzés okán, stb.
A kamara, ipartestületek, érdekvédelmi szervezetek, — akik szolgáltatásai nem komplexek— egyre inkább kell, hogy fejlesszék, illetve teljes körűvé szükséges tenni szolgáltatásaikat.

A szakképzés előnyeit és fontosságát még mindég sokan nem ismerik fel ebben a szektorban (mikro és kis vállalkozás) Még mindég sok olyan vállalkozás van, amelyek távol maradnak a szakképzéstől, okként a rendszer bonyolultságát, a tanulók foglalkoztatásából eredő nehézségeket említik.
Tehát az lenne a kívánatos, ha sokkal több munkáltató vállalna feladatot a szakképzésben. E célnak elérésére a kamarákon belül szükség van olyan képzési tapasztalattal rendelkező teamre, akik dinamikusabb tájékoztatásra, a konkrét vállalkozásra tett számítások, vállalkozás helyszínén történő bemutatására, ajánlások kidolgozására, megfogalmazására hivatottak.
Következtetésemben megfogalmazott elérhető célkitűzés előnye végül, hogy az egy szakemberre jutó tanulói létszám úgy csökkenhetne, hogy közben a tanulószerződések száma növekedést mutatna.

Meggyőződésem, hogy a szakképzés hatékonyabbá válásának előfeltétele, —munkáltatók, képzőhelyek és tanulók tanulószerződéssel deklarált— gyakorlati képzőhelyek kínálati piacának létrejötte.
[image: image1]Békéscsaba 2013. július 10.
…………………………………..


Hegyi Béla ügyvezető











Készítette Hegyi Béla ügyvezető Méteres-Snack Kft 

